Document ID: 32009R1227

UREDBA SVETA (EU) št. 1227 /2009
z dne 15. decembra 2009
o razveljavitvi Uredbe Sveta (ES) št. 1859/2005 o uvedbi nekaterih mejevalnih ukrepov v zvezi z Uzbekistanom
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti člena 215(1) Pogodbe,
ob upoštevanju Skupnega stališča Sveta 2007/734/SZVP z dne 13. novembra 2007 o omejevalnih ukrepih proti Uzbekistanu (1), kakor je bilo spremenjeno in podaljšano s Skupnim stališčem Sveta 2008/843/SZVP (2),
ob upoštevanju skupnega predloga visokega predstavnika Unije za zunanje zadeve in varnostno politiko ter Komisije,
ob upoštevanju naslednjega:
(1)
Uredba Sveta (ES) št. 1859/2005 z dne 14. novembra 2005 o uvedbi nekaterih omejevalnih ukrepov v zvezi z Uzbekistanom (3) prepoveduje prodajo, dobavo, prenos ali izvoz v Uzbekistan opreme, ki bi se lahko uporabila za notranjo represijo in zagotavljanje določenega financiranja, finančne pomoči ali tehnične pomoči vsem fizičnim ali pravnim osebam, subjektom ali organom v Uzbekistanu ali za uporabo v tej državi.
(2)
Svet je 27. oktobra 2009 sklenil, da omejevalnih ukrepov proti Uzbekistanu, kakor so bili določeni v Skupnem stališču 2007/734/SZVP, kakor je bilo spremenjeno in podaljšano s Skupnim stališčem 2008/843/SZVP, po datumu izteka 13. novembra 2009 ne bi bilo treba podaljšati.
(3)
Zato je ustrezno, da se Uredba (ES) št.1859/2005 razveljavi z učinkom od izteka omejevalnih ukrepov, določenih v Skupnem stališču 2007/734/SZVP -
SPREJEL NASLEDNJO UREDBO:
Člen 1
Uredba (ES) št. 1859/2005 se razveljavi.
Člen 2
Ta uredba začne veljati dan po objavi v Uradnem listu Evropske unije.
Uporablja se od 14. novembra 2009.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. decembra 2009

Labels: 18
3
15
5